**Blještavo svjetlo u zelenoj dubini**

Jednog vrućeg, ljetnog dana mama me odvela na kupanje. Tog dana more je bilo čudne, zelenkaste boje.

Zaronila sam u duboko zeleno more. Tamo sam ugledala svjetlo jako poput bisera. Iza sivog kamena stajala je mala biserna školjka, sjajna poput sunca. Oko nje je bilo takvo blještavilo da je izgledala kao da je na pozornici. Nije bila ni svjesna svoje ljepote. Samo je željela putovati, obići cijelo zeleno more.

Ipak, znala je da je to nemoguće jer je ona samo mala biserna školjka na dnu zelenog mora.

Aria Matijević, 2. r.

Ime i prezime učenice: Aria Matijević

Razred: 2. b

Naziv škole: OŠ „1. listopada 1942.“, PŠ Kostanje

Adresa: Poljička cesta 63, 21207 Kostanje

Mentorica: Mirela Miličević

e-mail: mirela.milicevic@skole.hr

**Na dnu se zelenog mora školjka biserna krije**

Jedna školjka živjela je u najrjeđem zelenom moru. Zvala se Ana. U moru u kojemu niti jedan koralj ne živi, u kojemu se niti jedan biser ne krije, osim jednoga. Ana je bila najrjeđa školjka u zelenom moru jer je jedina imala biser. Dom joj je bila prekrasna špilja. Imala je puno prijatelja.

Njezin najbolji prijatelj zvao se Patrik, morska zvijezda. Volio je pjevati. Kada bi Patrik i Ana pjevali zajedno, zvučali bi kao pravi zbor. Sve su ribe uživale u njihovoj pjesmi. Patrik je imao ljubimca, morskoga puža, Micka. Kad bi god došao do Ane, Patrik bi ga poveo sa sobom. Ali Patrik je bio ljubomoran na njezin biser.

Jedne je večeri Patrik održao skup o krađi bisera te je svima koji dođu sljedeći dan i sudjeluju u krađi, obećao najukusnije alge. Došao je veliki rak po imenu Kljetko, riba s bodljama po imenu Kasandra, lignja po imenu Perika, hobotnica po imenu Ankica i morska zmija Vita. Po mraku su krenuli u akciju krađe bisera, ali neki su u međuvremenu odustali.

Kljetko je pronašao mjesto za špijuniranje, no samo je on stao u njega. Kasandra je našla super alge da namame Anu van, ali je zaglavila u rupi pa ih nije mogla prerezati. Perika je otplivala do svoje prijateljice, Ankica je bila zauzeta lovljenjem riba, a Viti je bilo prehladno. Sve je to promatrala Ana.

„Što to Patrik radi?“ pitala se. Nije ni pomislila da bi Patrik mogao biti toliko zločest. Patrik je bio jako ljut na svoje suradnike. Dao im je najukusnije alge, a oni nisu bili od nikakve koristi. Ana je mislila da se Patrik samo igra. Jedne kišne noći u 1:56 Patrik je odlučio sam obaviti krađu.

„Kad dobijem biser, ja ću biti glavna faca“, mislio je. Krenuo je do Ana, a ona je čvrsto spavala. Probao je otvoriti školjku, ali nije mogao. Ana se probudila i ugledala otiske stopala od morske zvijezde.

„Ne poznajem niti jednu morsku zvijezdu osim Patrika. To je bio Patrik!“ začudila se.

Idućeg dana Ana je upitala Patrika je li to bio on. Patrik je s malo oklijevanja priznao. Kad ga je upitala zašto, odgovorio je: „Mislio sam da ću biti poseban, oprosti.“ Ana je sa zadovoljstvom prihvatila ispriku. Ali kako bi joj se uistinu ispričao, odlučio je skuhati posebnu večeru na koju je rado pristala. Jeli su posebne alge i najfinije koralje u cijelom zelenom moru. Ana i Patrik bili su jako sretni i postali su još bolji prijatelji.

Ime i prezime učenika: David Balen

Razred: 2. b

Naziv i adresa škole: Osnovna škola „Mladost“, Osijek (Sjenjak 7, 31000 Osijek)

Ime prezime te elektronička pošta mentora: Mirta Šter; mirtaster@hotmail.com

Moj brat, sestre i ja

Imam starešeg brata.

On pe u prvi razred srednje škole za stolara,

a ja sem isto đak prvak,

ali osnovne škole.

On je dober i poslušan,

ja sem nestašen.

Naše sekice

ljepe su kak princezice

 i v izlogu lutkice.

Volime naše dvje sestrice

voče i povrče,

 i dišeče cveče.

Voliju i one nas

i uvek se skup igrame na našem dvorišču

z šarom mačkom i črnim pesekom.

Ja sem najmlajši od sih njih

i zate dobre znam,

da mene si voliju

najviše na celome svetu,

a i ja njih imam rad.

Filip Zidarić, 1. razred

OŠ Sidonije Rubido Erdody Gornja Rijeka, PŠ Kolarec, Kolarec 85 48268 Gornja Rijeka

Mentorica: Dušanka Kos, duskakos@gmail.com

Črlena roža

Da sem ja črlena roža,

rasla bi međ ružami

v cvetnjaku

pred mućkom drvenom hižom moje prabake.

Furt bi bila vesela,

a bela roža bi mi zavidela,

na mom črlenom obrazu.

Prababica bi pred hižom sedela,

sama se sa sebom

i sojim šarim i dišečim cvetjem spominala.

Smejala bi se svome cvetju,

šarim leptirima,

a mene soju črlenu rožu najrajše bi imela,

koja bi cvetala celo leto

i tak nigdar ne bu sama i tožna.

Ema Valjak, 2. razred

OŠ Sidonije Rubido Erdody Gornja Rijeka, PŠ Kolarec, Kolarec 85 48268 Gornja Rijeka

Mentorica: Dušanka Kos, duskakos@gmail.com

Proljeće i ja

Stojim na velikoj livadi

prepunoj šarenog cvijeća obasjanog žutim suncem.

Udišem svježi zrak i miris cvijeća,

uživam razgovarajući s malim ptičicama

i plešem s maslačcima,

bubamarama

i šarenim leptirićima.

Ležim u travi,

promatram ljepote prirode oko sebe

i divim se zalasku sunca.

Osjećam da nam je došlo proljeće,

mirisno proljetno cvijeće, vesele ptičice koje pjevaju cijeli dan.

Večer je,

dolazi noć,

umorna sam sad ću spavat poć'.

Sretna sam

jer sutra je novi dan

kad ćemo proljeće i ja

prijatelja dva

suncem obasjani

krenuti u nove pustolovine.

Leona Jelušić, 4. razred

OŠ Sidonije Rubido Erdody Gornja Rijeka, PŠ Kolarec, Kolarec 85 48268 Gornja Rijeka

Mentorica: Dušanka Kos, duskakos@gmail.com

Mala školjka

Mala školjka u moru je bila.

Zaspala je i divne snove snila.

Odjednom došao je strašni morski val

i snovima je bio kraj.

Školjka se probudila,

jako se čudila.

Sve je nestalo,

more, prijatelji i morski kraj.

Vidjela je samo morski žal.

Ipak priči nije kraj.

Stigao je novi val,

Školjka se vratila u morski stan.

Ime i prezime učenika: Josip Tulezi

Razred: 3.a

Naziv i adresa škole: IV. osnovna škola Bjelovar, Poljana dr. Franje Tuđmana 1, Bjelovar

Ime i prezime mentora: Daliborka Tomašević

Elektronička pošta učitelja mentora: daliborka.tomasevic@skole.hr

**3.MJESTO**

Školjka

Jedna školjka mala

na dnu mora je zaspala.

Da se malo ugrije,

u pijesak se zakopala.

Vjetar puše,

val se valja,

školjka sniva,

nešto skriva.

Iz usta njenih

s jastuka mekog

nestao biser

iz razloga nekog.

Sad tužna školjka

na dnu mora čeka,

a biser bijeli

postao je ogrlica neka.

Školjko mala,

kad bi u plićaku bila,

ja bih se ponekad

u tvom krilu skrila.

Ime i prezime učenika: Magdalena Somljačan

Razred: 3.a

Naziv i adresa škole: IV. osnovna škola Bjelovar, Poljana dr. Franje Tuđmana 1, Bjelovar

Ime i prezime mentora: Daliborka Tomašević

Elektronička pošta učitelja mentora: daliborka.tomasevic@skole.hr

Školjkica

Kada sam bila mala,

školjkica mi nije bila šala.

Slušala sam kao mala,

školjkica mi je muziku mora slala.

Na plaži ja bih ležala

i školjkicu gledala.

Sa školjkicom bi se voljela igrati ja

i nikad ne bih prestala.

Ime i prezime učenika: Katarina Hodak

Razred: 3.a

Naziv i adresa škole: IV. osnovna škola Bjelovar, Poljana dr. Franje Tuđmana 1, Bjelovar

Ime i prezime mentora: Daliborka Tomašević

Elektronička pošta učitelja mentora: daliborka.tomasevic@skole.hr

More

More blista plavo kao san,

More, obasja mi svaki dan.

More njiše valove tišine,

More stvara mnoge rime.

More sklada najljepše pjesme,

More smiri osjećaje bijesne.

More ostavlja okus slan,

Kad miluje moj dlan.

IME I PREZIME UČENIKA/ICE: Ana Korpar, 4. razred

NAZIV ŠKOLE: Osnovna škola Rovišće, Područna škola Kraljevac

ADRESA ŠKOLE: Vladimira Nazora 1, 43212 Rovišće

IME I PREZIME UČITELJA/ICE: Mirjana Janković

ELEKTRONIČKA POŠTA UČITELJA/ICE: mirjana.jankovic2@skole.hr

Na dnu se mora školjka krije

U tami morskih dubina živjela je mala školjka. Dane i godine provodila je u samoći. Jedino su je valovi milovali i šumili joj morske pjesme. Jednog dana dok je spavala sasvim slučajno u njen oklop ušuljalo se malo zrnce pijeska. Školjka se jako uplašila te je oko zrnca počela tkati sedefaste niti kako bi se zaštitila od njega.

Godinama kasnije zahvaljujući jednoj nespretnoj okolnosti u toj maloj, uplašenoj i usamljenoj školjki nastao je biser najljepši na svijetu. Školjka više nije bila uplašena niti sama. Životinje koje bi doplivale do nje divile su se njezinom biseru. Tako su zajedno živjeli stanovnici podmorja, školjka i njezin biser. Što su životinje više razgovarale sa školjkom, družile se međusobno i pomagale si u nedaćama biser je sve više rastao i bio ljepši jer mu je zajedništvo i druženje sa stanovnicima podmorja godilo.

Ronioci su ljudi koji promatraju morsko dno. Tako su jednog vrućeg ljetnog dana zaronili u morske dubine kako bi promatrali i fotografirali biljke i životinje podmorja. Uočili su bljesak svjetlosti. Kada su doplivali do nje ugledali su malu školjku koja je pokazivala svoje veliko blago. Tako velik i lijep biser je začudio ronioce te su ga pokušali dodirnuti. Školjka se odmah zatvorila. Doplivale su i sve druge životinje podmorja kako bi obranile svoj biser. Tada se školjka otvorila i biser je progovorio: „ Moja ljepota je u brizi moje školjke koja me godinama stvarala. Moja ljepota su i sve životinje mora koje sa mnom razgovaraju i druže se međusobno. Moja ljepota je u tome da se u moru osjećam sretno i sigurno. Zato rastem i dajem veliku svjetlost. Čuvajte stanovnike podmorja jer će postati biseri kao i ja.“

Kada su ronioci čuli što im je školjka rekla shvatili su da ih je svjetlost bisera pozvala radi poruke. Biser nisu fotografirali niti ga dirali. Od tada svi ronioci svijeta pričaju priču o jednoj maloj i usamljenoj školjki koja se uplašila zrna pijeska iz kojeg je nastao biser koji i dan danas čuva školjku i stanovnike mora. A svatko od njih će priču završiti s riječima: „Na dnu se mora školjka krije a u njoj se sretni biser smije!“

|  |  |
| --- | --- |
| IME I PREZIME UČENICE | IRIS DAVINIĆ |
| RAZRED | 3.C |
| NAZIV I ADRESA ŠKOLE | III. OŠ BJELOVAR, TOME BAKAČA 11d, 43000 BJELOVAR |
| MENTOR | NATAŠA BREKALO, brekalo.nata@gmail.com |

**2. MJESTO**

Na dnu se zelenog mora školjka biserna krije

Na dnu zelenog mora,

školjkica mala,

odjednom je stala!

Ne znamo,

odakle je došla…

Rekla je da nikud,

ne bi pošla!

More ju

pjesmom miluje.

Ona svoje tajne

krije…

Sunce ju grije

svojim zrakama.

A školjkica,

biserna mala,

moru ljubav je dala!

Ne traži blago i sjaj,

jer upravo školjka,

krije pravi raj!

Ljubav, dobrotu

i topli dom,

školjkica krije,

u srcu svom!

Ime i prezime učenika: Magdalena Sinković

Razred: 3.c

Naziv i adresa škole: OŠ „Braća Radić“ Koprivnica

 Miklinovec 6a, 48 000 Koprivnica

Ime i prezime mentora: Vesnica Mlinarić

 mlinaric.048@gmail.com

**ŠKOLJKA**

**Malena, usamljena**

**Miruje, uživa, osluškuje**

**Školjka ljubi svoje more**

**Biser**

**Luca Šimić, 3.c razred**

**OŠ „Tin Ujević“, Osijek**

**Opatijska 46**

**31000 Osijek**

*Mentorica: Slađana Rem (**sladana.rem@skole.hr**)*

*Književna vrsta: činkvina*

**1. MJESTO**

**U zelenim morskim dubinama**

Bio je vrući ljetni dan. Osvježenje sam potražila u moru. Čim sam došla na plažu, zaronila sam u morsku dubinu. Na dnu mora ugledala sam prekrasnu bisernu školjku. Odjednom se nebo rascvjetalo sivim oblacima i počela je padati kiša. Ludi vjetar jako je zapuhao. Istrčala sam iz mora, a vjetar je nosio kapljice kiše po mom tijelu. Prestrašila sam se i skrila se pod stablo.

Neprestano sam mislila na onu školjku. Bila je mlada i snažna. Zabljesnula me svojim svjetlom. Strpljivo sam čekala da se vrijeme smiri i u mislima dodirivala sjajnu lopticu. Pljusak je prestao. Ponovo sam zaronila u duboko zeleno more. Pronašla sam školjku i pogladila njezin hrapavi oklop. Otvorila je svoja usta i pokazala mi blještavu lopticu.

Htjela sam je ponijeti kući, ali mi je bilo žao dotaknuti tu ljepotu. Ostavila sam je neka živi svoj život u beskrajnim dubinama zelenog mora.

 Kata Škaričić, 2. r.